
STUDIEUTVALGET

Protokoll nr 03/07 fra møte 14. mai 2007.
Tilstede: Inger-Åshild By, Ola Fosnæs, Nina Kahrs, Tore Aasen Øderud, Gunnhild Digernes og Hanne Krogh (sekr).

Saksliste:
SU-sak 02/07
 Revidert studie- og emneplan for Topptrener 1, 60 sp
SU-sak 05/07 Forslag til rangeringsregler studiene coaching og ledelse (30 sp) og ledelse i idretten (60 sp)
SU-sak 06/07 Handlingsplan for likestilling – utdanning og studentrekruttering
SU-sak 08/07 Endringer i studie- og emneplaner 2007-08

SU-sak 09/07 Forslag til nytt studieprogram - Toppidrettscoach, 30 sp
SU-sak 10/07 Fastsetting av opptaksrammer 2007-08
SU-sak 11/07 Søknad om 4. gangs forsøk eksamen
SU-sak 12/07 Eksamen masteremner
SU-sak 13/07 Orientering om saker SU-leder har behandlet på fullmakt
-----------

SU-sak 02/07
 Revidert studie- og emneplan for Topptrener 1, 60 sp
Vedtak: SU anbefaler etablering av studieprogrammet Topptrener 1, 60 sp. SU ber om at det jobbes videre med emneplanene i samarbeid med relevante seksjoner. SU ber om at emnenavn endres, slik at de blir meningsbærende f.eks. på karakterutskrifter.
SU-sak 05/07 Forslag til rangeringsregler studiene coaching og ledelse (30 sp) og ledelse i idretten (60 sp)
Vedtak: SU vedtar de foreslåtte rangeringsregler for coaching og ledelse. For studiet ledelse i idretten vedtas følgende rangeringskriterier: Søkere som kan dokumentere at de er aktive ledere (ansatt eller frivillig) i idretten rangeres foran søkere uten ledererfaring. Videre vil det vektlegges at kullet skal ha en helhetlig sammensetning med hensyn til alder og kjønn. 

SU-sak 06/07 Handlingsplan for likestilling – utdanning og studentrekruttering
Vedtak: SU ønsker at handlingsplan for likestilling utformes kjønnsnøytralt. SU ønsker følgende målformuleringer:

2.2 Mål for kjønnsfordeling blant studenter
Det skal være minimum 40 % av hvert kjønn blant studentene.
3.1 Studentrekruttering
· Høgskolen må skape et studie- og læringsmiljø som gjør den attraktivt for søkere av begge kjønn.

· For studieprogram med særlig lav eller synkende andel av det ene kjønn bør det initieres særlige rekrutteringstiltak med fokus på både faglig innhold og studiemiljø. 

· Det må utvikles en helhetlig markedsføringsstrategi for studiene ved NIH, og informasjonsmateriellet må utformes slik at det appellerer til begge kjønn. 

· Likestillingsperspektivet skal ivaretas ved alle studieprogram ved NIH.

· Det skal utarbeides årlige oversikter over kjønnsfordelingen på søkere og rekrutterte studenter innen de ulike studieprogram.

SU-sak 08/07 Endringer i studie- og emneplaner 2007-08

Vedtak: SU vedtar at 1BA 121 Idrett og samfunn vekter individuell skriftlig eksamen 2/3 og gruppeframføring 1/3 fom høst 2007. SU finner at godkjenning av studentenes deltakelse i gruppearbeidet kan innføres, dersom deltakelse dokumenteres i form av logg eller annet system som viser deltakelse i gruppearbeidet.
SU-sak 09/07 Forslag til nytt studieprogram - Toppidrettscoach, 30 sp
Vedtak: SU anbefaler etablering av studieprogrammet Toppidrettscoach, 30 sp.
SU-sak 10/07 Fastsetting av opptaksrammer 2007-08
Vedtak: SU anbefaler at de foreslåtte opptaksrammene justeres i samsvar med SUs vurderinger før saken legges fram for styret. SU ber særlig om at vurderinger knyttet til antall primærsøkere per program blir vurdert på nytt.
SU-sak 11/07 Søknad om 4. gangs forsøk eksamen
Vedtak: SU godkjenner at student xx får adgang til 4. gangs forsøk til eksamen på grunnlag av den framlagte legeattest.

SU-sak 12/07 Eksamen masteremner
Vedtak: SU presiserer at alle fagemner på masterprogrammene i idrettsvitenskap og idrettsfysioterapi skal ha lik vurderingsform, som følger: For å gå opp til eksamen kreves godkjent oppmøte og aktiv deltakelse på seminaret herunder fremleggelse av individuelle oppgaver/gruppeoppgaver som vil bli vurdert til bestått/ikke bestått. Antall fremleggelser vil bli spesifisert ved emnestart. Studentene skal ved slutten av seminaret skrive en individuell oppgave som en 14-dagers hjemmeeksamen. Oppgaven skal trekkes. Besvarelsen skal være på maksimalt 20 sider (1 ½ linjeavstand) + litteraturliste. Det gis gradert karakter.
SU-sak 13/07 Orientering om saker SU-leder har behandlet på fullmakt
Vurdering IIS 211 vår 2007 godkjent endret pga akutt sykdom hos faglærer. Studentene fikk dermed redusert antall vurderinger fra 2 til 1.
SU-sak 14/06
Eventuelt

Ingen saker meldt under eventuelt.
